sukhrobnurali/uzbek-legal-corpus huggingface dataset:
OʻZBEKISTON RESPUBLIKASINING INVESTITSIYa-DASTURINI ShAKLLANTIRISh TARTIBI TOʻGʻRISIDA
(resolution, 2018-03-14)

Oʻzbekiston Respublikasining investitsiya dasturini shakllantirishni tartibga solish maqsadida Vazirlar Mahkamasi qaror qiladi: 1. Belgilab qoʻyilsinki: Oʻzbekiston Respublikasining Investitsiya dasturi moliyaviy manbalar — budjet mablagʻlari, budjetdan tashqari fondlarning mablagʻlari, bankning markazlashtirilgan kreditlari, xorijiy sarmoyalar va hukumat kafolati ostidagi kreditlar, shuningdek markazlashtirilgan investitsiyalar bilan chambarchas uygʻunlashtirilgan holda joriy kalendar yilga Vazirlar Mahkamasining qarori bilan tasdiqlanadi; Investitsiya dasturi tasdiqlangan yil davomida unga loyihalarning (xorijiy sarmoyalar ishtirokidagi loyihalar bundan mustasno) qoʻshimcha kiritilishiga yoʻl qoʻyilmaydi; Investitsiya dasturiga yil davomida xorijiy sarmoyalar ishtirokidagi loyihalarni qoʻshimcha kiritish mablagʻ bilan taʼminlashning tasdiqlangan manbalari mavjud boʻlgan taqdirda belgilangan tartibda Vazirlar Mahkamasining qarorlariga asosan amalga oshiriladi. 2. “Oʻzistiqbolstat” davlat qoʻmitasi Moliya vazirligi, Davlat soliq qoʻmitasi, Xorijiy sarmoyalar boʻyicha agentlik bilan birgalikda bir oy muddatda Oʻzbekiston Respublikasining Investitsiya dasturi toʻgʻrisidagi nizom loyihasini ishlab chiqsin va Vazirlar Mahkamasiga kiritsin, bunda dasturga kiritiladigan loyihalarni tanlash mezonlari va ularning roʻyxatini tuzish mexanizmini nazarda tutsin. 3. Mazkur qarorning bajarilishini nazorat qilish Bosh vazir Oʻ.T. Sultonov zimmasiga yuklansin.
MEHNATGA HAQ TOʻLAShNING YaGONA TARIF SETKASINI YaNADA TAKOMILLAShTIRISh TOʻGʻRISIDA
(resolution, 1998-06-12)

Oʻzbekiston Respublikasi Prezidentining “Ish haqi, pensiyalar va stipendiyalar miqdorlarini oshirish toʻgʻrisida” 1997-yil 6-maydagi PF-1755-son Farmonni bajarish yuzasidan hamda iqtisodiy islohotlarni chuqurlashtirish sharoitlarida ish haqining ragʻbatlantiruvchi ahamiyatini yanada kuchaytirish va ishlarning pirovard natijalari uchun masʼuliyatni oshirish maqsadida Vazirlar Mahkamasi qaror qiladi: 1. 1997-yil 1-iyuldan boshlab boshlangʻich (nulinchi) razryadning oyiga 750 soʻm miqdoridagi tarif stavkasi mehnatga haq toʻlash boʻyicha Yagona tarif setkasiga asos qilib olinsin va yangi tarif koeffitsiyentlari ilovaga muvofiq tasdiqlansin. 2. Oʻzbekiston Respublikasi Vazirlar Mahkamasining 1996-yil 23-iyuldagi 262-son qarori 1997-yil 1-iyuldan boshlab oʻz kuchini yoʻqotgan deb hisoblansin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari B.S. Hamidov zimmasiga yuklansin. ‎ ‎ Mehnatga haq toʻlash razryadlari‎ Tarif koeffitsiyetlari‎ 0‎ 1.000‎ 1‎ 1.740‎ 2‎ 1.915‎ 3‎ 2.107‎ 4‎ 2.316‎ 5‎ 2.539‎ 6‎ 2.769‎ 7‎ 3.012‎ 8‎ 3.260‎ 9‎ 3.512‎ 10‎ 3.768‎ 11‎ 4.029‎ 12‎ 4.297‎ 13‎ 4.569‎ 14‎ 4.845‎ 15‎ 5.125‎ 16‎ 5.409‎ 17‎ 5.697‎ 18‎ 5.989‎ 19‎ 6.285‎ 20‎ 6.585‎ 21‎ 6.889‎ 22‎ 7.198‎ ‎ ‎
GʻALABA KUNI BAYRAMI MUNOSABATI BILAN IKKINChI JAHON URUShI QATNAShChILARINI RAGʻBATLANTIRISh TOʻGʻRISIDA
(decree, 2021-04-30)

1941 — 1945-yillardagi Ikkinchi jahon urushida fashizm ustidan qozonilgan gʻalaba kunini nishonlash yuzasidan va urush qatnashchilariga moddiy yordam koʻrsatish maqsadida: 1. Ikkinchi jahon urushining nogironlari va qatnashchilariga eng oz mehnat pensiyasi miqdorida bir yoʻla beriladigan pul mukofoti belgilansin. 2. Ushbu Farmonni amalga oshirish bilan bogʻliq xarajatlar respublika budjeti mablagʻlari hisobidan qoplansin. 3. Oʻzbekiston Respublikasi Moliya vazirligi, Markaziy banki, Ijtimoiy taʼminot vazirligi, Mudofaa vazirligi, Ichki ishlar vazirligi, Milliy xavfsizlik xizmati mazkur mukofotning toʻlanishini taʼminlasinlar.
ISH HAQI, PENSIYALAR VA STIPENDIYALARNING MIQDORLARINI OSHIRISH TOʻGʻRISIDA
(decree, 2025-11-26)

8. Oʻzbekiston Respublikasi Prezidentining 1996-yil 24-iyuldagi 1499-son Farmoni (9-bandi bundan mustasno) 1997-yil 1-iyuldan boshlab oʻz kuchini yoʻqotgan deb hisoblansin.
VAZIRLAR MAHKAMASINING “OʻZBEKISTON RESPUBLIKASI BILAN XALQARO TIKLANISh VA TARAQQIYOT BANKI OʻRTASIDA TUZILGAN ZAYoM TOʻGʻRISIDAGI BITIM DOIRASIDA PAXTAChILIKNI TAKOMILLAShTIRISh LOYIHASINI AMALGA OShIRISh HAQIDA” 1995 YIL 31 OKTYABRDAGI 421-SON QARORINI QISMAN OʻZGARTIRISh TOʻGʻRISIDA
(resolution, 2021-02-22)

Qishloq xoʻjaligini boshqarish tuzilmasidagi oʻzgarishlar munosabati bilan va loyihada nazarda tutilgan muddatlarga muvofiq tender savdolarini oʻz vaqtida oʻtkazish maqsadida Vazirlar Mahkamasi qaror qiladi: 1. Paxta loyihasini amalga oshirish doirasida asbob-uskunalar, texnika, oʻsimliklarni himoya qilish vositalari va boshqa materiallar xarid qilish yuzasidan xalqaro va mahalliy tanlov savdolarini tashkil etish boʻyicha tender komissiyasi quyidagi tarkibda tasdiqlansin: 2. Vazirlar Mahkamasining 1995-yil 31-oktabrdagi 421-son qarorining tender komissiyasi tarkibiga doir 5-ilovasi oʻz kuchini yoʻqotgan deb hisoblansin.
HUKUMATLARARO BITIMLARNI TASDIQLASH TOʻGʻRISIDA
(resolution, 1997-05-02)

“Oʻzbekiston Respublikasining xalqaro shartnomalar toʻgʻrisida”gi Oʻzbekiston Respublikasi Qonunining 20-moddasiga muvofiq, Vazirlar Mahkamasi qaror qiladi: 1. 1997-yil 1-aprel kuni Afina shahrida quyidagi imzolanganlar tasdiqlansin: Oʻzbekiston Respublikasi bilan Gretsiya Respublikasi oʻrtasida daromad va mol-mulk soliqlariga nisbatan ikkiyoqlama soliq solinishining oldini olish toʻgʻrisidagi Konvensiya; Oʻzbekiston Respublikasi bilan Gretsiya Respublikasi oʻrtasida investitsiyalarni ragʻbatlantirish va oʻzaro himoyalash toʻgʻrisidagi Bitim; Oʻzbekiston Respublikasi bilan Gretsiya Respublikasi oʻrtasida iqtisodiy va texnologik hamkorlik toʻgʻrisidagi Bitim; Oʻzbekiston Respublikasi bilan Gretsiya Respublikasi oʻrtasida taʼlim, fan va madaniyat sohasida hamkorlik toʻgʻrisidagi Bitim; Oʻzbekiston Respublikasi bilan Gretsiya Respublikasi oʻrtasida turizm sohasida hamkorlik qilish toʻgʻrisidagi Bitim. 2. Oʻzbekiston Respublikasi Bosh vaziri oʻrinbosarlari, Tashqi ishlar vaziri mazkur shartnomalarda koʻzda tutilgan Oʻzbekiston Respublikasining majburiyatlarini oʻz vaqtida bajarilishini ustidan belgilangan tartibda nazoratni taʼminlasin.
HUKUMATLARARO BITIMNI TASDIQLASH TOʻGʻRISIDA
(resolution, 1997-05-02)

“Oʻzbekiston Respublikasining xalqaro shartnomalari toʻgʻrisida”gi Oʻzbekiston Respublikasi Qonunining 20-moddasiga muvofiq Vazirlar Mahkamasi qaror qiladi: 1. Oʻzbekiston Respublikasi Hukumati bilan Isroil Davlati Hukumati oʻrtasida 1997-yil 7-aprelda Quddus shahrida imzolangan madaniyat, fan va taʼlim sohasidagi hamkorlik toʻgʻrisidagi Bitim tasdiqlansin. 2. Bosh vazir oʻrinbosari A.A. Azizxoʻjayev, tashqi ishlar vaziri A.X. Komilov Oʻzbekiston Respublikasining mazkur Bitimda nazarda tutilgan majburiyatlarining oʻz vaqtida bajarilishi ustidan nazoratni taʼminlasin.
“OʻZAGROSUGʻURTA” DAVLAT-AKSIYADORLIK SUGʻURTA KOMPANIYASINI iqtisodiy SUDGA MUROJAAT QILGANDA DAVLAT BOJI TOʻLASHDAN OZOD QILISH TOʻGʻRISIDA
(resolution, 2018-01-23)

“Oʻzagrosugʻurta” kompaniyasi tomonidan toʻlangan sugʻurta toʻlovlari hisobiga qishloq xoʻjaligi korxonalaridan qarzlarni undirib olish tartibini soddalashtirish maqsadida Vazirlar Mahkamasi qaror qiladi: 1. “Oʻzagrosugʻurta” davlat-aksiyadorlik sugʻurta kompaniyasi, uning direksiyasi va joylardagi boʻlimlari: qishloq xoʻjaligi korxonalari tomonidan banklarning kreditlari qaytarilmasligi tavakkalchiligini sugʻurta qilish; qishloq xoʻjaligi mahsulotlari yetishtirish boʻyicha ishlarni oʻtkazish uchun avans tariqasida beriladigan va fyuchers kontraktlari boʻyicha mablagʻlar qaytarilishini sugʻurta qilish shartnomalari boʻyicha toʻlangan sugʻurta toʻlovlari uchun qishloq xoʻjaligi korxonalaridan qarzlarni undirib olish toʻgʻrisida daʼvolar bilan iqtisodiy sudga murojaat qilganda davlat boji toʻlashdan ozod qilinsin. 2. Oʻzbekiston Respublikasi Adliya vazirligi amaldagi qonun hujjatlariga mazkur qarordan kelib chiquvchi qoʻshimchalar kiritish toʻgʻrisida oʻn kun muddatda Vazirlar Mahkamasiga taklif kiritsin.
OʻZBEKISTON RESPUBLIKASINING XALQARO ShARTNOMALARINI EʼLON QILISh TARTIBI TOʻGʻRISIDA
(resolution, 2019-04-19)

“Oʻzbekiston Respublikasining xalqaro shartnomalari toʻgʻrisida”gi Qonunga muvofiq Vazirlar Mahkamasi qaror qiladi: 1. “Oʻzbekiston Respublikasining xalqaro shartnomalarini eʼlon qilish tartibi” tasdiqlansin (ilova qilinadi). 2. Ushbu qarorning bajarilishini nazorat qilish Oʻzbekiston Respublikasi Bosh vazirining oʻrinbosari A. Azizxoʻjayev zimmasiga yuklansin. 1. Oʻzbekiston Respublikasi Prezidenti tomonidan imzolanib, Oʻzbekiston Respublikasi uchun kuchga kirgan davlatlararo shartnomalar, Oʻzbekiston Respublikasi Prezidenti qaroriga asosan qoʻshilishilgan shartnomalar Oʻzbekiston Respublikasi Tashqi ishlar vazirligi taqdimi boʻyicha Oʻzbekiston Respublikasi Prezidenti devonining “Xabarnomasi”da eʼlon qilinadi. 2. Oʻzbekiston Respublikasi uchun kuchga kirgan hukumatlararo shartnomalar, Oʻzbekiston Respublikasi hukumatining qarorlariga asosan qoʻshilishilgan shartnomalar Oʻzbekiston Respublikasi Tashqi ishlar vazirligi taqdimi boʻyicha Oʻzbekiston Respublikasi Vazirlar Mahkamasining qarorlari toʻplamida eʼlon qilinadi. 3. Oʻzbekiston Respublikasi Oliy Majlisi tomonidan ratifikatsiya qilinib, Oʻzbekiston Respublikasi uchun kuchga kirgan xalqaro shartnomalar va Oʻzbekiston Respublikasi Oliy Majlisi qarorlariga asosan qoʻshilishilgan shartnomalar Oʻzbekiston Respublikasi Tashqi ishlar vazirligi taqdimi boʻyicha Oʻzbekiston Respublikasi Oliy Majlisining Axborotnomasida eʼlon qilinadi. 4. Oʻzbekiston Respublikasi uchun kuchga kirgan Oʻzbekiston Respublikasining idoralararo tusdagi xalqaro shartnomalari, shunday shartnomalar tuzgan Oʻzbekiston Respublikasi vazirliklari va idoralarining qarori boʻyicha idoraviy nashrlarda Oʻzbekiston Respublikasi Tashqi ishlar vazirligi bilan kelishilgan holda eʼlon qilinadi. 5. Oʻzbekiston Respublikasi Tashqi ishlar vazirligi huzuridagi “Jahon” axborot agentligi Oʻzbekiston Respublikasining davlatlararo va hukumatlararo xalqaro shartnomalarining har yilgi rasmiy toʻplamlarini chiqaradi. 6. Oʻzbekiston Respublikasining asl matnlari xorijiy tillarda tuzilgan xalqaro shartnomalari davlat tilida eʼlon qilinadi. Oʻzbekiston Respublikasining xalqaro shartnomalari boshqa tillarda ham eʼlon qilinishi mumkin. 7. Oʻzbekiston Respublikasining xalqaro shartnomasini imzolash toʻgʻrisida qaror qabul qilgan organning taqdimi boʻyicha shu shartnoma belgilangan tartibda Oʻzbekiston Respublikasining ommaviy axborot vositalarida eʼlon qilinishi mumkin. 8. Oʻzbekiston Respublikasi nomidan, Oʻzbekiston Respublikasi Hukumati, shuningdek, Oʻzbekiston Respublikasining vazirliklari va idoralari nomidan tuzilgan xalqaro shartnomalarning amal qilishini toʻxtatish, denonsatsiya qilish yoki toʻxtatib turish toʻgʻrisidagi rasmiy axborotlar ham yuqorida bayon etilgan qoidalarga muvofiq eʼlon qilinadi.
SAVDO, MATLUBOT KOOPERATSIYASI VA AHOLIGA MAIShIY XIZMAT KOʻRSATISh XODIMLARI KUNINI BELGILASh TOʻGʻRISIDA
(law, 1997-04-25)

Oʻzbekiston Respublikasi Oliy Majlisi qaror qiladi: Iyun oyining oxirgi yakshanbasi Oʻzbekiston Respublikasi Savdo, matlubot kooperatsiyasi va aholiga maishiy xizmat koʻrsatish xodimlari kuni deb belgilansin.
XUSUSIY TIJORAT BANKLARINI TAShKIL QILIShNI RAGʻBATLANTIRISh ChORA-TADBIRLARI TOʻGʻRISIDA
(decree, 2020-07-09)

Xususiy tijorat banklarini tashkil qilish va ularning faoliyat koʻrsatishi uchun qulay shart-sharoitlarini yaratish, xususiy sarmoyani jalb etish va undan xoʻjalik oborotida samarali foydalanish maqsadida: 1. Quyidagilar belgilab qoʻyilsin: Oʻzbekiston Respublikasi hududida ishlab turgan tijorat banklari bilan bir qatorda xususiy tijorat banklari tashkil qilinishi mumkin, muassislar — jismoniy shaxslarning mazkur banklardagi ulushi ustav kapitalining kamida 50 foizini tashkil etadi, qolgan qismi esa davlatga qarashli boʻlmagan yuridik shaxslarga tegishli boʻladi; Oʻzbekiston Respublikasining fuqarolari xususiy tijorat banklarining ustav kapitaliga mablagʻlarini oʻz daromadlari toʻgʻrisidagi deklaratsiyani taqdim etmasdan qoʻshishlari mumkin; faoliyat boshlangandan keyin olti oy oʻtgach, xususiy tijorat bankiga xorijiy valyutada operatsiyalar oʻtkazishga litsenziya berilishi mumkin. 2. Oʻzbekiston Respublikasining Markaziy banki Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari bilan birgalikda kassa uzellarini sotib olish va ular bilan uskunalashda, binolarni Markaziy bank tomonidan belgilangan talablarga muvofiq jihozlashda xususiy tijorat banklariga zarur yordam bersin. 3. Nazorat organlari faoliyatini muvofiqlashtiruvchi respublika kengashi xususiy tijorat banklarining faoliyatiga nazorat organlarining asossiz aralashuviga yoʻl qoʻymasin. 4. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari xususiy tijorat banklariga moslashtirilgan xonalarni shartnoma asosida sotib olishda yordam koʻrsatsinlar. 5. Oʻzbekiston Respublikasi Adliya vazirligi Markaziy bank bilan birgalikda bir oy muddatda qonunchilikka ushbu Farmondan kelib chiqadigan oʻzgarish va qoʻshimchalar boʻyicha takliflar tayyorlab taqdim etsin. Markaziy bankka bir hafta muddatda oʻzining normativ aktlari va yoʻriqnomalarini mazkur Farmon talablariga muvofiq holga keltirish tavsiya qilinsin. 6. Ushbu Farmonning bajarilishini nazorat qilish Oʻzbekiston Respublikasi Markaziy banki va Moliya vazirligi zimmasiga yuklansin.
XALQARO TIKLANISh VA TARAQQIYOT BANKI ZAYoMI DOIRASIDA MOLIYA SEKTORINI ISLOH QILISh LOYIHASINI AMALGA OShIRIShGA TAYYORGARLIK KOʻRISh ChORA-TADBIRLARI TOʻGʻRISIDA
(resolution, 2021-02-22)

Xalqaro tiklanish va taraqqiyot banki zayomi doirasida Oʻzbekiston Respublikasining moliya sektorini isloh qilish loyihasini tayyorlash va amalga oshirish maqsadida Vazirlar Mahkamasi qaror qiladi: 1. Xalqaro tiklanish va taraqqiyot banki tomonidan 1,2 mln AQSh dollari summasida avans ajratilganligi, u Xalqaro tiklanish va taraqqiyot banki zayomi doirasida moliya sektorini isloh qilish loyihasini tayyorlashga yoʻnaltirilishi maʼlumot uchun qabul qilinsin. 2. Xalqaro tiklanish va taraqqiyot banki zayomi doirasida moliya sektorini isloh qilish loyihasini tayyorlash va amalga oshirish komissiyasi ilovaga muvofiq tashkil etilsin. 3. Komissiyaga quyidagi vazifalar yuklansin: moliya sektorini isloh qilish uchun zayom berishning Xalqaro tiklanish va taraqqiyot banki vakillari bilan kelishilgan shartlarini ishlab chiqish; moliya tizimi va moliya institutlarini isloh qilish Hukumat dasturiga muvofiq Xalqaro tiklanish va taraqqiyot bankining koʻrsatib oʻtilgan zayomini berish shartlari doirasidagi tadbirlarning amalga oshirilishini taʼminlash; avans va zayom mablagʻlaridan foydalanish qoidalarini ishlab chiqish; turli vazirliklar va idoralarning zayom berish shartlarining bajarilishiga oid ishlarini muvofiqlashtirish; avans va zayom mablagʻlaridan samarali foydalanilishini nazorat qilish. 4. Markaziy bankka avans mablagʻlaridan foydalanilishi ustidan qatʼiy operativ nazorat oʻrnatish va avans doirasida jalb qilinadigan xalqaro hamda Mahalliy konsultantlar ishini muvofiqlashtirishni taʼminlash tavsiya etilsin. 5. Mazkur qarorning bajarilishini nazorat qilish Bosh vazir oʻrinbosari B.S. Hamidov va Markaziy bank raisi F.M. Mullajonov zimmasiga yuklansin.
TOShKENT IXTISOSLAShTIRILGAN XOTIN-QIZLAR KOLLEJINI TAShKIL ETISh TOʻFRISIDA
(resolution, 2021-02-22)

Oʻzbekiston Respublikasi Vazirlar Mahkamasining “Yosh avlodni sogʻlomlashtirish muammolarini kompleks hal etish toʻgʻrisida” 1993-yil 3-dekabrdagi 589-son va “Oʻzbekiston Respublikasida tibbiy-ijtimoiy patronaj tizimini tashkil etish toʻgʻrisida” 1996-yil 22-fevraldagi 71-son qarorlarini bajarish yuzasidan hamda ushbu ixtisoslikdagi kadrlarni tayyorlashni tashkil etish maqsadida Vazirlar Mahkamasi qaror qiladi: 1. Oʻzbekiston Respublikasi Oliy va oʻrta maxsus taʼlim vazirligi, Sogʻliqni saqlash vazirligi, Ijtimoiy taʼminot vazirligi, Xotin-qizlar qoʻmitasi, “Sogʻlom avlod uchun” jamgʻarmasi, yoshlar “Kamolot” jamgʻarmasining Toshkent ixtisoslashtirilgan xotin-qizlar kollejini tashkil etish toʻgʻrisidagi taklifi qabul qilinsin. 2. Belgilab qoʻyilsinki, Toshkent ixtisoslashtirilgan xotin-qizlar kolleji yuridik shaxs huquqi bilan Oʻzbekiston Respublikasi Oliy va oʻrta maxsus taʼlim vazirligi tizimiga kiradi. 3. Quyidagi sohalar boʻyicha kasbiy koʻnikmalarga ega boʻlgan oʻrta boʻgʻin mutaxassislarini tayyorlash ixtisoslashtirilgan xotin-qizlar kolleji faoliyatining asosiy yoʻnalishlari etib belgilansin: huquq xotin-qizlar va bolalarga tibbiy-ijtimoiy yordam berishni tashkil etish; maʼlumotlarni kompyuter yordamida ishlash va tibbiy-ijtimoiy yordam berish sohasida statistika; iqtisodiyot va ijtimoiy taʼminotni prognozlashtirish; “Sogʻlom avlod uchun” jamgʻarmasining maqsadi va vazifalariga muvofiq sogʻlom turmush tarzini shakllantirish va tashkil etish. 4. Oʻzbekiston Respublikasi Oliy va oʻrta maxsus taʼlim vazirligi Sogʻliqni saqlash vazirligi, Ijtimoiy taʼminot vazirligi, Xotin-qizlar qoʻmitasi va “Sogʻlom avlod uchun” jamgʻarmasi bilan birgalikda: kollejning Nizomini va tuzilmasini, mutaxassisliklar roʻyxatini, mutaxassislar tayyorlashga oid oʻquv dasturlari va rejalarini bir oy muddatda ishlab chiqsin hamda tasdiqlasin; kollejni yuqori malakali pedagog kadrlar bilan taʼminlasin; kollejga uning oʻquv-laboratoriya bazasini oʻqitishning zamonaviy vositalari va kompyuter texnikasi bilan jihozlashda moddiy hamda tashkiliy-texnik jihatdan muntazam ravishda yordam berib borsin. 5. Maʼlumot uchun qabul qilinsinki, Oʻzbekiston Respublikasi Sogʻliqni saqlash vazirligi, Ijtimoiy taʼminot vazirligi, Xotin-qizlar qoʻmitasi, “Sogʻlom avlod uchun” jamgʻarmasi, yoshlarning “Kamolot” jamgʻarmasi yangidan tashkil etilgan kollejga doimiy ravishda zarur oʻquv-uslubiy va amaliy yordam koʻrsatib turadilar. 6. Oliy va oʻrta maxsus taʼlim vazirligi Toshkent ixtisoslashtirilgan xotin-qizlar kollejini Toshkent shahar, Kox ota koʻchasidagi 75-uyga joylashtirsin. 7. Moliya vazirligi 1997-yilda Oliy va oʻrta maxsus taʼlim vazirligi uchun budjetda nazarda tutilgan mablagʻlar hisobidan kollejni saqlash, uning oʻquv xonalarini mukammal tuzatish va jihozlash uchun zarur mablagʻlar ajratsin. 8. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A. Azizxoʻjayev zimmasiga yuklansin.
OʻZBEKISTON RESPUBLIKASI IChKI IShLAR VAZIRLIGINING HARBIYLAShTIRILGAN YoNGʻIN SOQChILIGINI MUSTAHKAMLASh TOʻGʻRISIDA
(resolution, 2021-02-22)

Aholining yongʻinga qarshi ishonchli himoyasini, Buxoro neftni qayta ishlash zavodi mahsulotlari va xalq xoʻjaligi obyektlarining saqlanishini kuchaytirish maqsadida Vazirlar Mahkamasi qaror qiladi: 1. Buxoro viloyatining Qorovulbozor shahrida ishlab turgan 31 kishidan iborat professional oʻt oʻchiruvchi qism tugatilib, xodimlarining soni 65 kishidan iborat yirik va murakkab yongʻinlarni oʻchiruvchi tayanch punkti boʻlgan mustaqil harbiylashtirilgan oʻt oʻchiruvchi qism tashkil etilsin. 2. Qoʻshimcha kiritilgan xodimlarni joriy yilda mablagʻ bilan taʼminlash 1997-yilda Oʻzbekiston Respublikasi Ichki ishlar vazirligi uchun nazarda tutilgan umumiy mablagʻlar hisobidan amalga oshirilsin. 3. Oʻzbekiston Respublikasi Moliya vazirligi, 1998-yildan boshlab, qoʻshimcha shtatlar ajratilishi munosabati bilan Oʻzbekiston Respublikasi Ichki ishlar vazirligini mablagʻ bilan taʼminlasin. 4. Oʻzbekiston Respublikasi Ichki ishlar vazirligi qoʻshimcha ajratilgan shtatlarni xodimlar bilan butlash yuzasidan zarur chora-tadbirlar koʻrsin. 5. Mazkur qarorning bajarilishini nazorat qilish Bosh vazirning birinchi oʻrinbosari I.H. Joʻrabekov zimmasiga yuklansin.
FRANSIYANING “AKTINI” FIRMASINING QATTIQ PIShLOQ IShLAB ChIQARUVChI TEXNOLOGIYA LINIYALARINI SOTIB OLISh TOʻGʻRISIDA
(resolution, 2021-02-22)

Respublika aholisini yuqori sifatli oziq-ovqat mahsulotlari bilan taʼminlash, shuningdek, sut sanoati korxonalarini rekonstruksiya qilish maqsadida Vazirlar Mahkamasi qaror qiladi: 1. “Oʻzgoʻshtsutsanoat” davlat uyushmasining Fransiyaning “Aktini” firmasining umumiy qiymati 6334,5 ming Fransiya franki boʻlgan qattiq pishloq ishlab chiqaruvchi oltita texnologiya liniyasini sotib olish toʻgʻrisidagi taklifi qabul qilinsin. 2. Kontraktni mablagʻ bilan taʼminlash quyidagi tartibda: 948.7 ming Fransiya franki summasidagi 15 foizi — “Oʻzgoʻshtsutsanoat” davlat uyushmasi korxonalari mablagʻlari hisobidan; 5375.8 ming Fransiya franki summasidagi 85 foizi — “Kofas” (Fransiya) sugʻurta jamiyati qoplamasi ostida Fransiya bankining qayta moliyalangan mablagʻlari — Oʻzbekiston Respublikasi Tashqi iqtisodiy faoliyat milliy bankining krediti hisobidan amalga oshirilishi maʼlumot uchun qabul qilinsin. 3. Belgilansinki: Oʻzbekiston Respublikasi Tashqi iqtisodiy faoliyat milliy banki tomonidan berilgan kreditni qaytarish kredit bitimi shartlariga muvofiq “Oʻzgoʻshtsutsanoat” davlat uyushmasi tomonidan jamlanadigan “Shahrisabzsut”, “Namangansut”, “Fargʻonasut”, “Termizsut”, “Urganchsut” va “Buxorosut” aksiyadorlik jamiyatlarining oʻz mablagʻlari hisobidan ilovaga muvofiq amalga oshiriladi; ishlab chiqarish binolarini rekonstruksiya qilish va mukammal tuzatish bilan bogʻliq sarf-xarajatlar uyushma korxonalarining oʻz mablagʻlari hisobidan amalga oshiriladi. 5. Oʻzbekiston Respublikasi Tashqi iqtisodiy faoliyat milliy banki ikki oy muddatda “Kofas” sugʻurta jamiyati qoplamasi ostida Fransiya banki bilan kredit bitimi tuzilishini taʼminlasin va kredit “Oʻzgoʻshtsutsanoat” davlat uyushmasiga oʻz vaqtida qayta moliyalanishini taʼminlasin. 6. Oʻzbekiston Respublikasi Moliya vaziriga qattiq pishloq ishlab chiqaruvchi oltita texnologiya liniyasini sotib olishni mablagʻ bilan taʼminlash boʻyicha kredit yuzasidan Tashqi iqtisodiy faoliyat milliy bankiga beriladigan Oʻzbekiston Respublikasi Hukumatining kafolatini imzolash vakolati berilsin. 7. Oʻzbekiston Respublikasi Tashqi ishlar vazirligi “Oʻzgoʻshtsutsanoat” davlat uyushmasining buyurtmanomasi boʻyicha mazkur kontraktni amalga oshirishda band boʻlgan xorijiy mutaxassislarga konsullik va boshqa turdagi yigʻimlarni undirmasdan koʻp martalik vizalar berilishini taʼminlasin. 8. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari M.Z. Usmonov zimmasiga yuklansin.